Hall blev student fra [[Borgerdydskolen på Christianshavn]] [[1829]], hvor han havde været en del af en talentfuld klasse, der omfattede [[C.E. Fenger]], [[Victor Bloch]], lægen [[Andreas Buntzen (læge)|Andreas Buntzen]] og [[Vilhelm Birkedal]], og blandt Halls studenterkammerater var desuden [[D.G. Monrad]], grev [[F.M. Knuth]], brødrene [[Martin Hammerich (skolemand)|Martin]] og [[Frederik Hammerich (teolog)|Frederik Hammerich]], [[Georg Aagaard]] og [[Frederik Barfod]]. Han blev [[juridisk kandidat]] fra [[Københavns Universitet]] i [[1833]] og gjorde året efter sammen med Knuth en længere rejse til [[Tyskland]], [[Frankrig]] og [[Italien]]. Efter sin hjemkomst blev han en meget søgt juridisk [[manuduktør]]. [[1837]] udnævntes han til [[auditør]] i [[Hæren]] (chef for Hærens retsvæsen), [[1840]] tog han den juridiske [[licentiatgrad]], [[1844]] blev han [[overauditør]] og [[1847]] ekstraordinær [[docent]] i [[romerret]] ved [[Københavns Universitet|Universitetet]]. [[1851]] blev han [[titulær professor]]. Han havde ved sit ægteskab (1. december 1837) med filologen [[Peter Oluf Brøndsted]]s datter, [[Augusta Marie Frederikke Hall|Augusta Marie Frederikke Brøndsted]] (f. 24. juni 1816), fået gode sociale forbindelser og var velset af kong [[Christian 8.|Christian VIII]]. Kongen viste sit nådige sindelag ved at tilbyde Hall [[kammerjunker (titel)|kammerjunkertitlen]] og ved ikke at tage hans afslag ilde op.<ref name="DBL 495">[https://runeberg.org/dbl/6/0497.html Bille, s. 495]</ref>
Titler Politik Samfund Ledelse Ledere